text: Katungod sa mga mamumuo, panalipdan!
text: #000001
text: Ang HLTM gilunsad human gipanawagan sa mga mamumuo niadtong 2019 nga imbestigahan ang dili moubos sa 380 ka kaso sa pag-atake sa mga unyonista, ug organisador. Human ang kapin duha ka tuig nga pagbalibad sa rehimeng Duterte nga dawaton ang HLTM, napanghingusog nga madayon kini karong tuiga.
text: #000003
text: Sa rekord sa Center for Trade Union and Human Rights (CTUHR), dili moubos sa 56 ka mamumuo ang gipatay ilalum sa rehimeng Duterte. Lakip dinhi ang mga kaso sa Davao de Oro, Negros Island, Bikol ug Southern Tagalog. Samtang, duha ka organisador sa mga mamumuo ang gidagit sa mga pwersa sa estado ug hangtud karon wala pa gipalutaw. Kapin 30 ka unyon ang biktima sa mga armadong pwersa sa estado ug sa NTF-Elcac sa red-tagging, pagpanghadlok ug pugos nga pagpaluwat gikan sa ilang sentrong unyon.
text: #000004
text: Sa kapin unum ka bulan ni Marcos Jr sa poder, adunay 29 na ka kaso sa pagpanghadlok ug intimidasyon sa mga mamumuo, upat ka kaso sa iligal na pag-aresto ug pagpasaka og gama-gamang kaso. Nataho usab ang kaso sa pagdagit sa duha ka organisador sa mga mamumuo sa Cebu. Sa kasamtangan, 27 unyonista ug tigpanalipud sa mga katungod sa mamumuo ang nakabilanggo ug nag-atubang sa mga gama-gamang kaso.
text: #000005
text: Panaghiusa ug protesta sa mga mamumuo
text: #000006
text: Nagtapok usab ang mga unyon sa mga empleyado sa gubyerno ug gitukod ang All Philippine Public Service Unions aron iduso ang katungod sa pag-unyon, benepisyo ug pagbasura sa kontraktwalisasyon. Naghiusa dinhi ang dili moubos sa 12 ka nasudnong sentrong unyon sa pangpublikong sektor.
text: #000009
text: Magkasunod nga protesta ang gilunsad sa mga grupo sa mamumuo sa nasudnong upisina sa Department of Justice ug Department of Labor and Employment sa Maynila. Sa mismong adlaw sa pagsugod sa ILO-HLTM niadtong Enero 23, gisugat og protesta sa gatusan ka mga mamumuo ang delegasyon niini sa Makati City. Nagprotesta usab ang mga mamumuo sa Bacolod City, Cebu City ug Davao City.
text: #000011
text: Human ang imbestigasyon, giduso sa ILO ang gubyerno sa Pilipinas nga resolbahon ang daghang kaso sa ekstrahudisyal nga pagpamatay sa mga mamumuo ug pagdagit sa mga unyonista ug organisador. Matud sa misyon, “kinahanglang hatagag prayoridad ang kriminal nga imbestigasyon ug... pagpanubag.” Pwede kuno kining pangunahan sa usa ka komisyon nga girekomenda niining tukuron.
text: #000012
text: Gipuna sa misyon ang paglambigit sa estado sa kalihukang mamumuo sa insurhensiya. Matud nila, lapas kini sa balaod ug nagpatunhay sa kultura sa impunidad ug direktang paglapas sa ilang katungod nga mag-unyon.
text: #000013
text: Giaghat usab niini ang gubyerno sa Pilipinas nga pakusgon ang mga mekanismo sa mga ahensya sa gubyerno aron siguruhon ang kaayuhan sa mga unyon ug protektahan ang mga katungod sa pag-unyon. Kinahanglan kunong aksyunan kini sa gubyerno ug magsumite og taho sa umalabot nga Hunyo 5.
text: #000014